Tabula Peutingeriana
Tabula Peutingeriana est manuscriptum saeculi XIII in quo servatur tabula vel itinerarium pictum viarum Romanarum Imperii. Tabula ex humanista Conrado Peutingero appellata est, quamquam a Conrado Celtis primo inventa est, qui postea socio suo Peutingero tradidit. Hodie apud bibliothecam nationalem Austriacam servatur, unde Codex Vindobonensis 324 nuncupari licet.